Rijeka, 7. veljače 2020.g.

**NAJAVA DOGAĐANJA I POZIV ZA MEDIJE**

***Poštovani predstavnici medija, molim vas da sljedeću najavu događanja, sukladno mogućnostima, u svojim medijima objavite u petak, 7. i u subotu 8. veljače 2020.g.***

**SUBOTNJI *MAŠKARANI PLATAK* KAO ZAGRIJAVANJE ZA**

**NEDJELJNU *ZVONČARSKU SIMFONIJU* SUSJEDSTVA ČAVLE EPK**

**U subotu, 8. veljače 2020.g. od 11 sati** **na Platku će se održavati tradicionalna manifestacija Maškarani Platak, ovoga puta kao predprogram nedjeljne Zvončarske simfonije susjedstva Čavle Europske prijestolnice kulture.**

Sudionici će se na Platku okupljati od 11 sati, **a povorka maškara krenut će u 12 sati ispred Malog doma na Platku** te **završiti ispred Velikog doma,** gdje će za sve sudionike biti organizirane **animacijske igre**, kao što su primjerice: tko će najbrže pojesti kobasice ili najbrže popiti pivu. Nakon završetka, najboljima će se **dodijeliti i medalje**.

Posjetitelje će **na Platku od 18 sati zabavljati Frula Band**, a u večernjim satima zabava se seli u **Dom kulture Čavle, gdje u 21 sat započinju maškarani tanci** **uz band Groovers i besplatan ulaz**.

U manifestaciji Maškarani Platak sudjeluju **Mesopusna kumpanija Grad Grobnik, Jušto oženjeni – Just Married, Škrljevske maškari, Gornji kraj – Crikvenica, Karnevalska grupa Pom-F-Ri, Pikići, Lahko ćemo, Prijatelji/Amici, Grobnički dondolaši te njemački partneri susjedstva Čavle Europske prijestolnice kulture, zvončarska grupa Vorstandschaft des Klausen i Bärbele Verein iz njemačkog Immenstada**.

Unaprijed zahvaljujem na **objavi najave događanja i dolasku**.

Lena Stojiljković

Odnosi s medijima, Rijeka 2020

[lena.stojiljkovic@rijeka2020.eu](mailto:lena.stojiljkovic@rijeka2020.eu)

Mob: +385 91 612 63 42